שיחה:אדולף אייכמן

message: תואר אייכמן "הפקיד הנאצי שהיה אחראי לביצוע תוכנית הפתרון הסופי, השמדת יהודי אירופה במהלך השואה". דומני שתיאור זה הוא בדיוק טענת ההגנה של אייכמן במשפטו, לפיה היה "בורג קטן שמילא פקודות" (כלומר: פקיד). טענת הגנה זו נדחתה, כידוע, ולכן שיניתי את משפט הפתיחה, לפי גרסאות קודמות שלו, לתוכן "מבכירי המנגנון הנאצי בגרמניה, מיוזמי תוכנית הפתרון הסופי להשמדת יהודי אירופה במהלך השואה, והממונה על ביצועה". קריאת המשך הערך, שם מופיע תיאור פעולתו של אייכמן בשנים 1944-1940 רק מחזק את הקביעה שלא מדובר בפקיד, אלא באחד מבכירי המנגנון". החלפתי את התיאור "מבכירי השלטון" בתיאור "מבכירי המנגנון", כי לא מצאתי שהיה בעמדת כוח פוליטית, אבל בהחלט היה בעמדת כוח ביורוקרטית. דוד שי 19:06, 16 מרץ 2004 (UTC)
thread_title: במשפט הפתיחה

message: אולי הושפעתי יותר מדי מ"תזת הבנאליות של הרשע" כשכתבתי את תיאור תפקידו לא משנה
thread_title:  אולי הושפעתי יותר מדי מחנה ארנדט 

message: כמובן שאייכמן לא היה בדיוק "פקיד צייתן" אלא מהאחראים הראשיים לביצוע ההשמדה שיזם ועודד בעצמו פעולות רבות לגרוש היהודים למחנות (כפי שהוספתי בערך זה בנוגע למשפט ופסק הדין), אך יש בעייתיות בלהגדירו "מיוזמי תוכנית הפתרון הסופי". נכון שאייכמן היה ממשתתפי "ועידת ואנזה" שם גיבשו כללים לביצוע "הפתרון הסופי" (וגם רשם את פרוטוקול הישיבה), אך מי שיזם את תוכנית "הפתרון הסופי" היה היטלר ובכירים נוספים בממשל ולא אנשי המנגנון ה"לא מאוד בכירים". הם היו אחראים לביצוע אחרי שכבר גובשה ההחלטה. אנשי המנגנון לא היו פקידים צייתנים ויזמו בעצמם רציחות המוניות עוד לפני גיבוש "הפתרון הסופי", אך הם לא גיבשו אותו. 
אני מתקן זאת על סמך קריאת מחקרים רבים בנושא ולמען הדיוק ההיסטורי, ולא על סמך אידיאולוגיה או דעה אישית.
דבר נוסף, רק לשם הבהרה: אייכמן היה מראשי מנגנון השמדת היהודים, היה בעל סמכויות נרחבות בהקשר לכך, אך לא היה מראשי המנגנון הנאצי (כמו היידריך או הימלר למשל). יש הבדל בין הדברים. הוא היה ראש מחלקת היהודים במשרד לביטחון הרייך, בשיאו הגיע למשהו המקביל (להבדיל אלפי הבדלות) לדרגת סגן אלוף. הוא לא היה פקיד נמוך דרג אך גם לא מהבכירים מאוד במנגנון הנאצי. 
אבירם
replies: text: הדברים שציינת בהחלט צריכים לבוא לידי ביטוי בערך. גילגמש • שיחה 11:22, 27 יולי 2005 (UTC)
thread_title:  תיקון לגבי נושא היוזמה לפתרון הסופי  

message: "אייכמן הצטרף למפלגה הנאצית ב-1932, וב-1934 שירת במחנה ליד העיר דכאו, שכבר שימש כבית כלא ענק לאלפים שהמשטר הנאצי ביקש לחסל." [אנציקלופדית YNET] כלומר אייכמן אכן היה שייך למפלגה הנאצית בשנת 1932 ? אז מתי הוא הצטרף ב-1933 או 32' ?
אדוארד
thread_title:  הצטרפותו של אייכמן למפלגה הנאצית 

message: # בערך כתוב שאייכמן נמלט בסיוע הוותיקן. הערך באנגלית כותב שהוא הגיע לאיטליה ושם, בסיועו של נזיר פרנציסקני שהיו לו קשרים לארכיבישוף Aloïs Huda, שלו היו קשרים עם הוותיקן. הקשר לוותיקן, אם כן, הוא בדרגה שלישית ונראה לי שהוא אינו הוגן.
# ב"הארץ" מספר תום שגב סיפור מעניין על מנוס דיאמנט שהיה בין אלו שעסקו בחיפושים אחר אייכמן בתום מלחמת העולם השנייה . כדאי לשלב זאת בערך.
ערןב 10:44, 23 פברואר 2006 (UTC)
thread_title:  הוותיקן, ונסיונות למצוא את אייכמן 

message: 4b4
this section belong to the s,d and not like it is written- s.s
thread_title:  4B4 

message: הכותרת ממצה. אשמח לתשובה. --89.0.238.17 00:16, 11 בינואר 2007 (IST)
replies: text: שחררתי לתקופת ניסיון. אם אתבדה באופטימיות שלי, הערך יהיה מוגן הרבה מאוד זמן. ‏Harel‏ • שיחה 00:17, 11 בינואר 2007 (IST)
replies: text: : מה הסיבה? --מקפץ גבעות 08:14, 11 בינואר 2007 (IST)
thread_title:  ההגנה על הערך: למה ומדוע? 

message: אכן, גזר דינו של טוביאנסקי לא ניתן על ידי בית משפט רגיל, למיטב זכרוני. מאידך, ברור כי אייכמן הוא מהמעטים שגזר דין כזה ניתן במשפטם בישראל. מה יהיה ניסוח מדויק יותר? קומולוס • שיחה • תערוכה 04:52, 29 במאי 2008 (IDT)
replies: text: עונש המוות בוטל בישראל רק בשנת 1954. בשש שנות קיום המדינה עד אז הוא נגזר על מספר עבריינים פליליים, אך לא בוצע, ועם ביטולו בוטל גם גזר הדין רטרואקטיבית, בשל עקרון ה"רטרואקטיביות לקולא" של המשפט הפלילי. טוביאנסקי נרצח למעשה, כאשר ההליכים הפליליים לא היו על פי איזה דין מוכר, אלא הוא הועמד בפני בית דין שמינה את עצמו, ופעל ללא סמכות חוקית. המדוייק יהיה, אם כן, לכתוב שאייכמן הוא הראשון והיחיד עד עתה שבית משפט במדינת ישראל גזר את דינו למוות, וגזר הדין בוצע. ניסוח נכון יותר יהיה כי אייכמן הוא הראשון שבית משפט במדינת ישראל גזר את דינו למוות על פי חוק עשיית דין בנאצים ובעוזריהם, והיחיד עד עתה שגזר דינו בוצע והוא אכן הוצא להורג. אלמוג*הצטרפו למיזם המדינות* 06:27, 29 במאי 2008 (IDT)
replies: text: : שיניתי בהתאם, בניסוח התואם את ההקשר של המשפט. אלמוג*הצטרפו למיזם המדינות* 06:29, 29 במאי 2008 (IDT)
thread_title:  השני שנגזר עליו עונש מוות 

message: אני לא מבין למה אף אחד לא מציב הגנה על הדף הזה למרות שמתבצעות בו השחתות חוזרות ונשנות. הנה חלק מן היסטוריית ההשחתות של הערך:
* 16.04.07 - גולש אלמוני כותב: "נאצי מסריח, שיקרב בכפר".
* 26.04.07 - גולש אלמוני מסיר תמונה וכותב "נתנאל פראנק".
* 22.08.07 - גולש אלמוני כותב: "ולכן נשמר 24 שעות על ידי סוהר בכיר: אליעזר עוז כהן ז"ל".
* 16.11.07 - גולש אלמוני כותב: "אדולף אייכמן, אמך שמו וזכרו!!!".
* 14.12.07 - גולש אלמוני כותב: "בקיצור אדולף אייכמן-ימח שמו וזכרו!!!!".
* 27.12.07 - גולש אלמוני כותב: "נועה השמנהההה".
* 26.06.08 - גולש אלמוני כותב: "ימח שמו".
לא נמאס לכם לשחזר את הערך בכל פעם שמישהו נכנס וכותב ימך שמו, ימך שמו וזיכרו או יש"ו? צריך להציב הגנה על דף זה, כך שרק משתמשים בעלי ותק של 4 ימים יוכלו לבצע בו שינויים. בברכה, Bravo123 - שיחה 15:02, 5 ביולי 2008 (IDT).
replies: text: הפכתי למוגן חלקית. דוד שי - שיחה 15:42, 5 ביולי 2008 (IDT)
replies: text: :תודה. בברכה, Bravo123 - שיחה 16:03, 5 ביולי 2008 (IDT).
thread_title:  הגנה חלקית על הערך 

message: לפי מה שזכור לי, בספר שיצא לרגל 50 שנה למדינה, נכתב שלפני הוצאתו להורג הוא אמר שהוא יחזור לנקום בעם היהודי ולרצוח את כולם. האם ציטוט דבריו שמופיע בערך מדויק או שמא דבריו צונזרו? בברכה, Bravo123 - שיחה 12:20, 18 באוקטובר 2008 (IST).
replies: text: ראה דברי בסעיף הבא. דוד שי - שיחה 20:32, 5 בנובמבר 2008 (IST)
replies: text: :אני לא זוכר מה בדיוק קראתי בספר המדובר מההודעה הקודמת, אבל אם אינני טועה דבריו היו בנוסח הבא: "אני אחזור ואנקום בכולכם. נתראה בגהינום." לדעתי יש חשיבות למילותיו האחרונות של אחד מגדולי צוררי ישראל. בברכה, Bravo123 - שיחה 23:35, 5 בנובמבר 2008 (IST).
thread_title:  מילותיו האחרונות 

message: הרבה בעיות ניסוח במשפט הזה:
"לא היו אלה דבריו של אדם ששב להאמין באלוהים אלא, אלא הנוסח בו נהגו הנאצים, שרצו להפגין בכך את פרישתם מן הכנסיה, נהגו להשתמש בו."
המילה "אלא" חוזרת פעמיים.
המילה "נהגו" חוזרת פעמיים.
התחביר של המשפט לא נכון ולא ברור.
replies: text: את מילותיו החשובות אמר אייכמן בשנים 1939-1945, אין שמץ של חשיבות למילותיו האחרונות בשנת 1962, ולכן הסרתי משפט זה עם כל הפסקה שקדמה לו. דוד שי - שיחה 20:31, 5 בנובמבר 2008 (IST)
thread_title:  בעיות ניסוח 

message: למען הדיוק מן הראוי שלשון ציטוט תשובתו של אייכמן לאישומים נגדו תהיה:
Im Sinne der Anklage - nicht schuldig 
ולא באופן שמופיע כעת
thread_title:  ציטוט בגרמנית 

message: הטקסט בעמודים 169-172 בספר "בעקבות רוצחי עמי" של אלכס (מוריץ) מלר בהוצאת ידיעות אחרונות - ספרי חמד על אדולף אייכמן דומה דמיון חשוד ביותר לטקסט המופיע בוויקיפדיה (במיוחד חשודה בעיני הכותרת "נעוריו ותחילת דרכו" שמעולם לא נתקלתי בה מחוץ לוויקיפדיה).
כידוע מותר להעתיק מוויקיפדיה אבל ההעתקה נעשתה ללא מתן קרדיט לוויקיפדיה (גם קטעי רקע אחרים בספר דומים למדי לוויקיפדיה, אבל הם הרבה יותר קטנים). לצערי, אין לי זמן לטפל בעניין זה. בברכה, טרול רפאים - שיחה 19:50, 8 באוגוסט 2009 (IDT)
replies: text: מתי יצא הספר לאור...? ‏Yonidebest Ω Talk‏ 19:58, 8 באוגוסט 2009 (IDT)
replies: text: :ואולי ההפך, אולי הערך בויקיפדיה מועתק מהספר?Hanay - שיחה 20:00, 8 באוגוסט 2009 (IDT)
replies: text: ::הספר יצא באפריל 2009. איך מטפלים בזה ? מיקיMIK • שיחה • 20:12, 8 באוגוסט 2009 (IDT)
replies: text: :::יש לדרוש מההוצאה לאור שתפרסם קרדיט בכל מהדורה נוספת של הספר, ושתוסיף פתק קרדיט / חותמת קרדיט בכל עותק שטרם הופץ. הפרת זכויות יוצרים על ידי הוצאת ספרים גדולה אינה עניין של מה בכך. אבקש מדרור לטפל בכך. דוד שי - שיחה 20:46, 8 באוגוסט 2009 (IDT)
replies: text: ::::אלכס מלר... Ah oh, he's in trouble... אני בטוח שהמו"ל לא יהיה שמח מהגילוי הזה. ‏Yonidebest Ω Talk‏ 21:45, 8 באוגוסט 2009 (IDT)
replies: text: :::::זה הרבה יותר מסובך מסתם הוספת פתקית. יש לשחרר את הטקסט תחת אותו רישיון לפיו פורסמה היצירה המקורית. תומר א. - שיחה 23:40, 8 באוגוסט 2009 (IDT)
replies: text: ::::::צריך לתבוע פיצויים. גילגמש • שיחה • ביקרת כבר במיזם היובל? 06:35, 9 באוגוסט 2009 (IDT)
replies: text: :::::::אני לא חושב שתצא הוצאה נוספת של הספר אחרי שנגיש נגדם תביעה, לא נראה שמישהו מהמחלקה המשפטית של ההוצאה בכלל עבר עליו - פרסום מכתבים אינטימיים של נשים ללא אישור שלהן (המחבר מציין שאין לו קשר איתן), גם הוא הפרת חוק וגם קטעים אחרים נראה שהועתקו מזכרונות של אישים אחרים (רפי איתן בעיקר, אף על פי שייתכן שברשותו מכיוון שהמחבר בקשר איתו). גם הקטע על מרטין בורמן נראה לי מועתק מוויקיפדיה (הגם שצריך לעשות השוואה טקסטואלית לפני שמחליטים). טרול רפאים (מחוץ לחשבון), 10:27, 9 באוגוסט 2009 (IDT)
replies: text: ::::::::קרה עם זה משהו? תומר א. - שיחה 18:45, 22 באוגוסט 2009 (IDT)
replies: text: :::::::::לא נראה שמישהו ממחלקת עריכה וסינון עבר בכלל על כתב היד. מדובר בספר לא מאורגן, לא ערוך, מלא בהתפארויות עצמיות של המחבר על כיבושיו המיניים, ונטול כל קשר בין שמו ובין תוכנו, והנה עכשיו מסתבר שגם מפר זכויות יוצרים. למה אני לא מופתעת? גם אני אשמח לשמוע מה נסגר עם העניין מבחינתנו. תמרה ♣ שיחה 19:29, 17 באוקטובר 2009 (IST)
שלחתי לידיעות ספרים מייל בזו הלשון:

text: בוויקיפדיה העברית, בדף השיחה של הערך "אדולף אייכמן" הועלתה טענה שהטקסט בעמודים 169-172 בספר "בעקבות רוצחי עמי" שבהוצאת ידיעות אחרונות על אדולף אייכמן דומה דמיון חשוד ביותר לטקסט המופיע בוויקיפדיה, ללא מתן קרדיט לוויקיפדיה וציון שזכויות היוצרים שהשימוש בטקסט זה מותר לפי כללי  ויקיפדיה.

text: מעשה זה הוא הפרה של זכויות יוצרים, וכהוצאת ספרים אין צורך להסביר לכם את חומרתו.

text: אבקשכם לבדוק טענה זו, ואם היא נכונה, לעשות את כל הדרוש לשם תיקון הנזק. 
נחכה לתשובתם. דוד שי - שיחה 21:02, 17 באוקטובר 2009 (IST)
replies: text: :זה לא המקרה הראשון של הפרת תנאי הרשיון. גם הערך "קבלה" הועתק והופץ. אני מציע לתבוע פיצויים בבית משפט. הכסף איננו חשוב, העניין הוא עקרוני. ויקיפדיה נכתבת לתועלת הציבור וכל מי שמשתמש בה חייב להעניק את החומר לתועלת הציבור ללא תשלום. אני לא מוכן לכתוב פה אם אדע שהמידע שתרמתי מרצוני החופשי ישמש יזם כלשהו שינכס אותו לעצמו. אין לי בעיה שמישהו יפיק מהמידע תועלת כספית, אך עליו לשחרר את החומר תחת רישיון זהה לשירות לציבור. אני מציע לערוך דיון במזנון והחליט על דרכי פעולה. גילגמש • שיחה • ביקרת כבר במיזם היובל? 21:49, 17 באוקטובר 2009 (IST)
replies: text: ::בילוי בבית משפט זה סבבה, ואחדים מידידי הטובים ביותר הם עורכי דין, אבל אין צורך להיסחף. דוד שי - שיחה 22:37, 17 באוקטובר 2009 (IST)
replies: text: :::אני חושב שעדיף פיצוי לא כספי, למשל מתן קישור מדף ההוצאה לויקיפדיה, זה גם יחסוך את הצורך במשפט ככל הנראה. טרול רפאים - שיחה 16:42, 24 באוקטובר 2009 (IST)
replies: text: ::::אני בעד לקיים מפגש וויקיפדי שבו יוצע לקהל הרחב להגיע עם תמונות מודפסות ישנות שצילמו בעצמם על מנת שמישהו במפגש יסרוק את התמונות ויעלה אותם לאתר. המימון - על חשבון ההוצאה לאור. ‏Yonidebest Ω Talk‏ 16:47, 24 באוקטובר 2009 (IST)
replies: text: :::::נכון לעכשיו הם התעלמו מפנייתי. נחוץ מישהו נמרץ יותר, שיפנה אליהם טלפונית. דוד שי - שיחה 17:16, 24 באוקטובר 2009 (IST)
replies: text: ::::::שוחחתי היום על הנושא עם עו"ד אפרת וסרמן, היועצת המשפטית של הוצאת ידיעות אחרונות, ואני מקווה שהיא תטפל כיאות בבעיה. דוד שי - שיחה 21:29, 25 באוקטובר 2009 (IST)
thread_title:  העתקה מוויקיפדיה 

message: על אף שלהוצאת ידיעות ספרים קשה להתחקות אחר תהליך כתיבת הפרק על איידוף אייכמן בספר הנ"ל.במהדורה הבאה של הספר אנו נציין כי העמודים 169-172 בספר מבוססים על עובדות אשר מופיעות גם בויקיפדיה.
מערכת ידיעות ספרים.
replies: text: עו"ד אפרת וסרמן מהוצאת ידיעות ספרים אישרה לי טלפונית שאלה דבריה. דוד שי - שיחה 06:02, 29 באוקטובר 2009 (IST)
thread_title:  הערה למהדורה הבאה של הספר "בעקבות רוצחי עמי" מאת אלכס (מוריץ) מלר בהוצאת ידיעות ספרים 

message: לפי מלון פאלאס היה בירושלים ב-1936. האמנם ? זה סותר את האמור בערך זה. ‏ΔΜΫ‏ • שיחה • 16:45‏, 14/12/2009 • כ"ז בכסלו ה'תש"ע
thread_title: [[מלון פאלאס]]

message: בוויקיפדיה האנגלי רשום ששמו "Karl Adolf Eichmann", והוסיפו שתי מקורות כדי לאמת את זה. בוויקיפדיה הגרמנית גם רשום שם זה. פה רשום ששמו "אדולף אוטו אייכמן" (גרמנית: Adolf Otto Eichmann). סתירה או שאני מפספס פה משהו? OreL.D - שיחה 18:19, 16 בפברואר 2011 (IST)
replies: text: לא, זו טעות בוויקיפדיה באנגלית. במקור הראשון שמופיע שם, כתוב: "Adolf Eichmann (full name: Otto Adolf Eichmann - T/37, p.3), born in 1906 in Solingen in the Rhineland in Germany,the first-born son of his father Adolf Karl Eichmann, and his mother, Maria, nee Schefferling." דהיינו, אדולף קרל הוא שמו של אביו. ערןב - שיחה 18:38, 16 בפברואר 2011 (IST)
replies: text: :צודק, גם רשום במקור השני: "His name is sometimes incorrectly given as Karl."... OreL.D - שיחה 19:54, 16 בפברואר 2011 (IST)
thread_title:  שמו 

message: בראש הדף צויין שהוא נתלה במאי 62'. לקראת סוף הדף, בתיאור ביצוע גזר הדין, מובא שנתלה בלילה שבין ה-31 במאי לבין ה-1 ביוני, ובעברית מדוברת: אור ליום [ששי] כ"ח באייר ("יום ירושלים" להבא) ה'תשכ"ב, 1 ביוני 62'. סבורני שיש לשנות ולתקן בתחילת הדף: יוני 62', כי התליה, ולא כל-שכן שריפת גופתו, היתה אחרי חצות הלילה. אפשר לבדוק זאת ברשומות. בברכה, שאלתיאל תחכמוני 95.86.113.79 21:08, 19 בדצמבר 2012 (IST)
replies: text: בהודעה הרשמית על תלייתו נאמר: "רופא ממשלתי שבדק את הגופה קבע את שעת המיתה כ-23:58". כלומר מת ב-31 במאי. דוד שי - שיחה 08:11, 20 בדצמבר 2012 (IST)
replies: text: :מישהו טרח לשנות ליוני 1962 ועריכה זו נותרה זמן רב, שחזרתי. ‏Tomtom‏ ‏ • שיחה 11:18, 8 בפברואר 2017 (IST)
thread_title:  יום מותו - תלייתו - פגירתו 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.shofarnews.co.il/site/ARDetile.asp?id=7172
** In אדולף אייכמן on 2013-05-03 10:22:34, 404 Not Found
** In אדולף אייכמן on 2013-05-04 22:50:19, 404 Not Found
** In תלייה on 2013-05-05 11:48:53, 404 Not Found
** In אדולף אייכמן on 2013-05-13 19:21:57, 404 Not Found
--Matanyabot - שיחה 22:22, 13 במאי 2013 (IDT)
replies: text: תוקן Amitayzl - שיחה 23:26, 27 בפברואר 2016 (IST)
thread_title:  קישור שבור 

message: גרמנית לא ידועה כל כך בארץ, ואייכמן דיבר גרמנית כשפת אם.
אז איזו שפה דוברה במשפט?
replies: text: התובע, האוזנר, דיבר עברית ושאל שאלות בעברית (זו תורגמה לגרמנית עבור אייכמן ששמע את הגרמנית באוזניות). עורך דינו של אייכמן ואייכמן עצמו דיברו גרמנית, וזו תורגמה לעברית למען הצופים. השופטים והאוזנר ידעו גרמנית, ושאייכמן עצבן אותם בהתחמקו מלהשיב על השאלות הם החלו לשאול אותו שאלות בגרמנית (גם השופטים וגם עורכי הדין מהתביעה) והחלו לנהל איתו דו שיח בגרמנית. דרור - שיחה 15:26, 7 בנובמבר 2013 (IST)
thread_title:  איזו שפה דיברו במשפט אייכמן? 

message: איך זה אין אף מילה על משפחתו? לפחות בן אחד יש לו ועוד בתפקיד מנהל מכון ארכאולוגי.
thread_title:  משפחתו 

message: <קטע התחלה="1481997825215" />
=== פרטי הדיווח ===
בקשר לשורה.."שהייתה חלק ממשרד הפנים שבראשו עמד ריינהרד היידריך". היידריך מעולם לא היה שר הפנים, התפקיד המדיני היחיד שקיבל לפני מותו היה איזושהי אחריות על צ'כיה.
מקור: שרי פנים לדורותיהם: https://he.wikipedia.org/wiki/%D7%9E%D7%A9%D7%A8%D7%93_%D7%94%D7%A4%D7%A0%D7%99%D7%9D_(%D7%92%D7%A8%D7%9E%D7%A0%D7%99%D7%94)
 דווח על ידי: חיים 109.65.131.220 20:03, 17 בדצמבר 2016 (IST)
replies: text: :תודה, תיקנתי חלקית. בוויקי הגרמנית יש שני ערכים: :de:Zentralstelle für jüdische Auswanderung שהוא דף פירושונים ומקבילו אצלנו הוא הערך הלשכה המרכזית להגירת יהודים, ו-:de:Reichszentrale für jüdische Auswanderung שאין לו מקביל אצלנו. צריך לעשות סדר אצלנו בערכים אלה, ואז יהיה ברור יותר תפקידו של אייכמן. דוד שי - שיחה 20:40, 17 בדצמבר 2016 (IST)
<קטע סוף="1481997825215" />
thread_title:  דיווח על טעות 

message: בקשר לשורה.."שהייתה חלק ממשרד הפנים שבראשו עמד ריינהרד היידריך". היידריך מעולם לא היה שר הפנים, התפקיד המדיני היחיד שקיבל לפני מותו היה איזושהי אחריות על צ'כיה.
מקור: שרי פנים לדורותיהם: https://he.wikipedia.org/wiki/%D7%9E%D7%A9%D7%A8%D7%93_%D7%94%D7%A4%D7%A0%D7%99%D7%9D_(%D7%92%D7%A8%D7%9E%D7%A0%D7%99%D7%94)
 דווח על ידי: חיים 109.65.131.220 20:03, 17 בדצמבר 2016 (IST)
replies: text: :תודה, תיקנתי חלקית. בוויקי הגרמנית יש שני ערכים: :de:Zentralstelle für jüdische Auswanderung שהוא דף פירושונים ומקבילו אצלנו הוא הערך הלשכה המרכזית להגירת יהודים, ו-:de:Reichszentrale für jüdische Auswanderung שאין לו מקביל אצלנו. צריך לעשות סדר אצלנו בערכים אלה, ואז יהיה ברור יותר תפקידו של אייכמן. דוד שי - שיחה 20:40, 17 בדצמבר 2016 (IST)
<קטע סוף="1481997825215" />
thread_title:  פרטי הדיווח 

message: קובץ מוויקישיתוף שבשימוש בדף זה הועמד למחיקה:
* 
להשתתפות בדיון המחיקה יש לעיין ב. —Community Tech bot - שיחה 23:22, 1 באוקטובר 2018 (IDT)
thread_title:  קובץ מוויקישיתוף שנמצא בשימוש בדף  מועמד למחיקה 

message: היה כתוב שאביו היה פרוטסטנטי אדוק וזה פשוט לא נכון. זה תרגום קלוקל מאנגלית. אבא של אייכמן התחתן, אחרי שאייכמן נולד, עם אישה שהיא הייתה פרוטסטנטית אדוקה (האמא החורגת של אייכמן). לא היה כתוב שום דבר לגבי הוריו חוץ מעבודתם וזאת השארתי.
thread_title:  תיקנתי טעות בתרגום 

message: שלום עורכים יקרים,
מצאתי קישור חיצוני אחד או יותר באדולף אייכמן שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://archive.kan.org.il/main/special-projects/eichmann/ נמצא כקישור שבור. מומלץ להוסיף https://web.archive.org/web/20220929123142/https://archive.kan.org.il/main/special-projects/eichmann/ לכתובת המקורית.
*https://archive.kan.org.il/main/special-projects/eichmann/ נמצא כקישור שבור. מומלץ להוסיף https://web.archive.org/web/20220929123142/https://archive.kan.org.il/main/special-projects/eichmann/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 01:59, 19 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www1.yadvashem.org/yv/he/exhibitions/eichmann/overview.asp?WT.mc_id=wiki נמצא כקישור שבור. מומלץ להוסיף https://web.archive.org/web/20160304073035/http://www.yadvashem.org/yv/he/exhibitions/eichmann/overview.asp?WT.mc_id=wiki לכתובת המקורית.
*http://idfarchives.bloger.co.il/97279/ נמצא כקישור שבור. מומלץ להוסיף https://web.archive.org/web/20140202110222/http://idfarchives.bloger.co.il/97279/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 10:10, 6 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.amalnet.k12.il/meida/history2/hisi3132.htm נמצא כקישור שבור. מומלץ להוסיף https://web.archive.org/web/20151216230038/http://www.amalnet.k12.il/meida/history2/hisi3132.htm לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 17:48, 17 בינואר 2023 (IST)
thread_title:  נמצאו קישורים חיצוניים שצריכים תיקון (ינואר 2023) 

message: מדור זה היה כפוף למשרד הראשי לביטחון הרייך (RSHA), בפיקודו. כך שהמדור היהודי היה בתוך sd 2A02:3038:40A:A35B:99C0:54AF:2E3D:778 09:35, 21 בינואר 2023 (IST)
thread_title:  המשרד הוקם מאוחר מ 1935 

message: המשפט שמופיע תחת הפרק 'משפט אייכמן' לא מסתדר עם 'רכבת קסטנר', למשל. פסקל ארג'ואן - שיחה 06:49, 22 בינואר 2023 (IST)
thread_title: "הוא לא ויתר על השמדתו של אף יהודי גם כשנתבקש לכך מגורמים שונים"